
Parlamentul  României

Camera  Deputaţilor

COMISIA PENTRU ADMINISTRATIE 
  COMISIA JURIDICĂ, DE DISCIPLINĂ 
       PUBLICĂ ȘI AMENAJAREA      

 
     ȘI IMUNITĂȚI


TERITORIULUI





București, 11 octombrie  2016 


București, 11 octombrie  2016 

Nr. 4c-6/ 275 





Nr. 4c-11/ 757 
    

Către,





BIROUL PERMANENT AL




CAMEREI DEPUTAȚILOR

Vă înaintăm alăturat raportul comun asupra proiectului de Lege pentru modificarea art.68 alin.(7) din Legea nr.115/2015 pentru alegerea autorităţilor administraţiei publice locale, pentru modificarea Legii administraţiei publice locale nr.215/2001, precum şi pentru modificarea şi completarea Legii nr.393/2004 privind Statutul aleşilor locali trimis Comisiei pentru administraţie publică şi amenajarea teritoriului și Comisiei juridice, de disciplină și imunități spre dezbatere,  în fond, cu adresa nr. PLx 265/2016  din 13 iunie 2016.
În raport cu obiectul şi conţinutul reglementării, propunerea legislativă face parte din categoria legilor organice.
PREȘEDINTE, 


PREŞEDINTE,

Victor Paul DOBRE 

Bogdan Liviu CIUCĂ

PLx265/2016
RAPORT  COMUN  

asupra  proiectului de Lege  pentru modificarea art.68 alin.(7) din Legea nr.115/2015 pentru alegerea autorităţilor administraţiei publice locale, pentru modificarea Legii administraţiei publice locale nr.215/2001, precum şi pentru modificarea şi completarea Legii nr.393/2004 privind Statutul aleşilor locali
În temeiul dispoziţiilor art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului și Comisia juridică, de disciplină și imuniutăți au fost sesizate spre dezbatere în fond,  cu  proiectul de Lege pentru modificarea art.68 alin.(7) din Legea nr.115/2015 pentru alegerea autorităţilor administraţiei publice locale, pentru modificarea Legii administraţiei publice locale nr.215/2001, precum şi pentru modificarea şi completarea Legii nr.393/2004 privind Statutul aleşilor locali, trimisă cu adresa nr. PLx 265/2016 din 13 iunie 2016.
Potrivit dispoziţiilor art. 75 din Constituţia României, republicată, şi ale art.92 din Regulamentul Camerei Deputaţilor, republicat,  Camera Deputaţilor este Cameră decizională. 

Senatul, în calitate de primă Cameră sesizată, a adoptat iniţiativa legislativă , în şedinţa din 7 iunie 2016, ca urmare a depășirii termenului de adoptare, potrivit art.75 alin.(2) teza a III-a din Constituția României republicată.
Consiliului Legislativ  a avizat favorabil propunerea legislativă, conform avizului nr.57 din 20.01.2016.
Guvernul a apreciat că Parlamentul va decide asupra oportunităţii adoptării acestei propuneri legislative, conform punctului de vedere nr.395 din 4.03.2016.
Proiectul de Lege are ca obiect de reglementare modificarea art.68 alin.(7) din Legea nr.115/2015, în sensul măririi duratei maxime a timpului de antenă la studiourile teritoriale la care are dreptul fiecare candidat independent, de la 5 minute, însumate pe întreaga durată a desfăşurării campaniei electorale, la 30 de minute.

În conformitate cu prevederile art. 61 și 63 din Regulamentul Camerei Deputaţilor, republicat,  Comisiile au examinat iniţiativa legislativă în ședințe separate.

Membrii Comisiei juridice, de disciplină și imunități au examinat inițiativa legislativă în şedinţa din 21 iunie 2016. La lucrările comisiei au fost prezenţi  deputați, membri ai Comisiei juridice, de disciplină și imunități, conform listei de prezență.
Membrii Comisiei pentru administrație publică și amenajarea teritoriului au dezbătut proiectul de lege în ședința din 11 octombrie 2016. La lucrările Comisiei au fost prezenţi 17 deputaţi din totalul de 20 membri.

La dezbateri a participat, în conformitate cu prevederile art. 55 din Regulamentul Camerei  Deputaţilor, doamna Sirma Caraman - secretar de stat din cadrul Ministerului Dezvoltării Regionale și Administrației Publice.
În urma dezbaterilor, membrii Comisiilor au  hotărât, cu majoritate de voturi, respingerea proiectului de Lege  pentru modificarea art.68 alin.(7) din Legea nr.115/2015 pentru alegerea autorităţilor administraţiei publice locale, pentru modificarea Legii administraţiei publice locale nr.215/2001, precum şi pentru modificarea şi completarea Legii nr.393/2004 privind Statutul aleşilor locali, întrucât, în cazul candidaților independenți, legea nu stabilește modul de calcul a timpilor de antenă utilizați la posturile private de radio și televiziune și nici dacă accesul acestora pe posturile de radio și de televiziune publice și private se poate face doar în zilele din săptămână prevăzute pentru ceilalți candidați .
În raport cu obiectul şi conţinutul său, propunerea legislativă face parte din categoria legilor organice . 

PREȘEDINTE, 


PREŞEDINTE,

Victor Paul DOBRE 

Bogdan Liviu CIUCĂ



SECRETAR, 


    SECRETAR, 


    Constantin Avram

Sorin Constantin STRAGEA
Sef serviciu, Sofia Chelaru







 

Consilier  parlamentar, Nicoleta Toma






 Consilier  parlamentar, Alexandra Mușat 

